### Πολιτειότητα B τάξης: Ψηφιακό Υλικό για Εκπαιδευτικούς
Αρχική | Εμείς και οι ομάδες μας | Μια γειτονιά: Όλοι διαφορετικοί, όλοι ίσοι! | Ευτυχία και φροντίδα | Με τι μετακινούμαστε; Με μέσα μεταφοράς! | Περπατάμε με ασφάλεια! | Οι βοηθοί μας για ασφαλείς μετακινήσεις! | Πληροφορίες

Προτεινόμενη διάρκεια: 3 διδακτικές ώρες

Σύμφωνα με το Πρόγραμμα Σπουδών, ο γενικός στόχος της ενότητας είναι: οι μαθητές/τριες να διερευνήσουν τις ανάγκες και τις επιθυμίες του ατόμου και του συνάνθρωπου.

Τα Μαθησιακά Αποτελέσματα σύμφωνα με το Πρόγραμμα Σπουδών για αυτή την ενότητα, όπως αποτυπώνονται απλοποιημένα στο βιβλίο είναι:

- Να προσδιορίζουν την ταυτότητα του κάθε ατόμου ως μέλους διαφορετικών ομάδων.

- Να καταγράφουν ομοιότητες και διαφορές του ατόμου/ πολίτη και άλλων λαών.

- Να επιχειρηματολογούν για τη μοναδικότητα κάθε ατόμου/ πολίτη.

- Να αναγνωρίζουν τις ανάγκες του ατόμου/ πολίτη (τροφή, κατοικία, ασφάλεια, υγεία, παιδεία κ.λπ.).

- Να καταγράφουν τις επιθυμίες του ατόμου/ πολίτη.

- Να αντιστοιχίζουν τις ανάγκες του ατόμου/ πολίτη με δικαιώματα (π.χ. τροφή, κατοικία, ασφάλεια, υγεία, παιδεία).

Ο/η κάθε δάσκαλος/α μπορεί να ανα-διατάξει το υλικό που παρέχεται στο βιβλίο του/της μαθητή/τριας με τους τρόπους που επιθυμεί με βάση τη σύνθεση της τάξης του, το διαθέσιμο χρόνο και τις προτεραιότητες που έχει θέσει με τέτοιο τρόπο ώστε να επιτευχθούν τα μαθησιακά αποτελέσματα.