# Μελέτη Περιβάλλοντος B Τάξης

# Οδηγός του Εκπαιδευτικού

### Πολιτειότητα B τάξης: Ψηφιακό Υλικό για Εκπαιδευτικούς
Αρχική | Εμείς και οι ομάδες μας | Μια γειτονιά: Όλοι διαφορετικοί, όλοι ίσοι! | Ευτυχία και φροντίδα | Με τι μετακινούμαστε; Με μέσα μεταφοράς! | Περπατάμε με ασφάλεια! | Οι βοηθοί μας για ασφαλείς μετακινήσεις! | Πληροφορίες

## Τα μαθησιακά αποτελέσματα στο σύνολο του συγκεκριμένου πεδίου είναι τα ακόλουθα:

- συζητάμε για τις διαφορετικές ομάδες στις οποίες ανήκουμε,

- αναγνωρίζουμε πως κάθε άνθρωπος είναι μοναδικός και έχει ανάγκες,

- καταγράφουμε επιθυμίες των ανθρώπων,

- μιλάμε για βασικές ανάγκες και δικαιώματα των ανθρώπων,

- συζητάμε για μιας γειτονιά για όλες και όλους,

- συζητάμε για ανθρώπους που δεν έχουν σπίτι,

- αναφέρουμε αξίες όπως η ευτυχία και η φροντίδα,

- περιγράφουμε στιγμές ευτυχίας,

- μιλάμε για τη φροντίδα του ανθρώπου προς τον εαυτό του, προς τους άλλους και τις άλλες,

- προτείνουμε τρόπους για να μετακινούμαστε καθημερινά,

- ομαδοποιούμε τα διάφορα μέσα συγκοινωνίας,

- εκφράζουμε τις εμπειρίες μας από τις καθημερινές μας μετακινήσεις,

- μαθαίνουμε κανόνες για να είμαστε ασφαλείς όταν μετακινούμαστε με τα πόδια,

- αναγνωρίζουμε τα φανάρια και τις διαβάσεις τύπου «ζέβρα» για τους πεζούς,

- εξηγούμε γιατί πρέπει να τα χρησιμοποιούμε και τα φανάρια και τις διαβάσεις,

- περιγράφουμε τη σημασία των σημαντικότερων σημάτων οδικής κυκλοφορίας.

Στη β δημοτικού δίνουμε έμφαση στη διάκριση μεταξύ αναγκών και επιθυμιών των παιδιών. Επιδιώκουμε να αποδώσουμε έμφαση στις ιδιαιτερότητες μας που μας κάνουν διαφορετικούς ενώ αναφερόμαστε και στις βασικές ανάγκες και τα δικαιώματα των ανθρώπων και συγκεκριμένα των παιδιών. Όλα είναι θέματα που επανέρχονται στο πλαίσιο των τεσσάρων χρόνων που διδάσκεται το συγκεκριμένο μάθημα.

Στο πλαίσιο της συζήτησης για τις έννοιες της ευτυχίας και της φροντίδας, μας ενδιαφέρει τα παιδιά να αναπτύξουν δραστηριότητες ενσυναίσθησης αλλά και να αντιληφθούν μέσα από δραστηριότητες τη σημασία της συνεργασίας.

Η ενότητα κλείνει με σημαντικές αναφορές στις ασφαλείς μετακινήσεις των παιδιών.