### Πολιτειότητα B τάξης: Ψηφιακό Υλικό για Εκπαιδευτικούς
Αρχική | Εμείς και οι ομάδες μας | Μια γειτονιά: Όλοι διαφορετικοί, όλοι ίσοι! | Ευτυχία και φροντίδα | Με τι μετακινούμαστε; Με μέσα μεταφοράς! | Περπατάμε με ασφάλεια! | Οι βοηθοί μας για ασφαλείς μετακινήσεις! | Πληροφορίες

Προτεινόμενη διάρκεια: 1 διδακτική ώρα

Τα Μαθησιακά Αποτελέσματα σύμφωνα με το Πρόγραμμα Σπουδών για αυτή την ενότητα,

όπως αποτυπώνονται απλοποιημένα στο βιβλίο είναι:

? Θα περιγράφουμε τους κανόνες για να είμαστε ασφαλείς όταν μετακινούμαστε με τα πόδια

Η ενότητα ξεκινά με συζήτηση στην τάξη για τις μετακινήσεις όλων μας ως πεζών. Ρωτάμε τους μαθητές μας πόσο συχνά μετακινούνται ως πεζοί και σε τι είδους δρόμους. Αναδεικνύουμε μέσα από τη συζήτηση την επικινδυνότητα της μετακίνησής μας ως πεζών στους ίδιους δρόμους όπου κινούνται όλων των ειδών μέσα μεταφοράς και οχήματα.

Στη συνέχεια συζητάμε τους κανόνες ασφαλούς μετακίνησης των πεζών με αφορμή τα ζεύγη εικόνων (και το αντίστοιχο ΨΜΑ), που περιγράφουν σωστές & λανθασμένες συμπεριφορές πεζών σε διάφορες συνθήκες.

Περπατάμε στο πεζοδρόμιο, όχι στο δρόμο, με κάποιον ενήλικα κρατώντας τον από το χέρι!

Περπατάμε στη μέσα μεριά του πεζοδρομίου!

Αν δεν υπάρχει πεζοδρόμιο περπατάμε εκείνη τη μεριά του δρόμου, ώστε να βλέπουμε τα οχήματα που έρχονται!

Αν υπάρχει κάποιο εμπόδιο στο πεζοδρόμιο, προσπαθούμε να το προσπεράσουμε από τη μέσα μεριά του πεζοδρομίου, αποφεύγοντας να κατέβουμε στο δρόμο!

Αν μας φύγει η μπάλα δεν τρέχουμε στο δρόμο για να την πιάσουμε!

Όταν περπατάμε στο δρόμο είμαστε συγκεντρωμένοι και δεν ασχολούμαστε με κάτι άλλο που μπορεί να αποσπάσει την προσοχή μας π.χ. με το κινητό.

Αν υπάρχει διάβαση πεζών τη χρησιμοποιούμε πάντα για να διασχίσουμε το δρόμο.

Συζητάμε στην τάξη διεξοδικά για όλους αυτούς τους κανόνες. Ρωτάμε τους μαθητές μας αν έχουν ποτέ αισθανθεί κίνδυνο

Προσπαθούμε να περάσουμε το μήνυμα ότι μια στιγμή απροσεξίας είναι αρκετή για να συμβεί ένα ατύχημα όταν μετακινούμαστε ως πεζοί. Τα οχήματα κινούνται με ταχύτητες που δεν αφήνουν τις περισσότερες φορές περιθώριο αντίδρασης, τόσο στον πεζό, όσο και στον οδηγό (που στις μέρες μας συχνά επιτρέπει να αποσπάται η προσοχή του π.χ. χρησιμοποιώντας κινητό τηλέφωνο). Είναι συχνό λάθος για τον πεζό να θεωρεί ότι ο οδηγός του οχήματος που τον πλησιάζει τον έχει δει και θα περάσει δίπλα του προσεκτικά.

Τέλος, επισημαίνουμε ότι η μετακίνηση μας ως πεζών είναι ακόμα περισσότερο επικίνδυνη σε συνθήκες μειωμένης φωτεινότητας π.χ. τη νύχτα. Σε τέτοιες συνθήκες πρέπει να είμαστε ακόμα περισσότερο προσεκτικοί!